હાર્દિક પટેલના ઉપવાસ આંદોલનને લઈને કોંગ્રેસના 25 જેટલા ધારાસભ્યોએ હાર્દિકને ખુલ્લો ટેકો જાહેર કર્યો છે. કોંગ્રેસના 4 ધારાસભ્યો સહિત પાસના અગ્રણીઓ ઉપવાસ પર બેઠા છે. હાર્દિક પટેલ સાથે ઉપવાસ આંદોલનમાં જોડાવા માટે મોટી સંખ્યામાં પાટીદારો હાર્દિક પટેલના નિવાસ સ્થાને એકઠા થયા હતા. તો સાથે જ કોંગ્રેસના ધારાસભ્યો લલિત વસોયા, લલિત કગથરા, અને કિરીટ પટેલ પણ હાર્દિકના સમર્થન માટે પહોંચી ગયા છે. મહત્વનું છે કે હાર્દિક પટેલે ઉપવાસના સ્થળને લઈને મંજૂરી માંગી હતી પરંતુ કોઈ જગ્યાએ મંજૂરી ન મળતા હાર્દિક પટેલે પોતાના ઘરેથી જ ઉપવાસ આંદોલન કરવાનો નિર્ણય કર્યો હતો. આ સાથે અમુક જિલ્લાઓમાં 144 લાગું કરી દેવાઈ છે.